# Castellers de Santpedor

Els Castellers de Santpedor són una colla castellera de Santpedor, al Bages, fundada el 2013.
L'inici de la pràctica castellera a Santpedor es va iniciar a la Festa Major del poble el 2013 amb l'afany de construir un castell format per membres de totes les penyes descarregant el 3 de 6 i l'octubre d'aquell mateix any també van descarregar una torre de 6 a la Fira de Sant Miquel de Santpedor. El 13 de gener del 2014, la Coordinadora de Colles Castelleres de Catalunya va acceptar-los com a «colla en formació» i el mes de febrer d'aquell mateix any els socis van decidir la junta directiva. La presentació oficial de la colla va ser el 14 de juny de 2014 a la plaça Gran de Santpedor, acompanyada pels Sagals d'Osona i pels Salats de Súria. En aquella ocasió, van descarregar el 3 de 6, el 3 de 6 amb l'agulla, i el 4 de 6.
Al final de la temporada de 2014, a la Fira Sant Miquel, el 28 de Setembre van fer la seva millor actuació d'aquell any descarregant un pilar caminat d'entrada, el 4 de 6 amb l'agulla, el 2 de 6, el 5 de 6 i dos pilars de quatre de sortida.
A la temporada 2015 van buscar completar la gamma de castells de 6 afegint-hi un 7 de 6 que ja han descarregat 3 cops, un per la Festa Major de Santpedor, un altre per l'aniversari del seu bateig i el darrer el van fer per completar la seva millor actuació a la fira Sant Miquel del 2015 acompanyat del primer 2 de 6 de l'any i el 5 de 6.
Finalment, per acabar el 2015, van actuar a casa dels seus padrins, els Sagals d'Osona, i van aconseguir el seu primer castell de 7, el 4 de 7, acompanyat pel 2 de 6 i el 3 de 6 amb pilar. El 18 de setembre de 2016 assolien el seu primer pilar de 5 en el marc de la 41 Fira d'Artesans de Mollet del Vallès

## Referències

* ↑ https://www.facebook.com/CollaCastelleraVacarisses/posts/pfbid02iVohibDHiRCpRQvejTsAESEwYnC8DvTWNkWPbNv1VAev7Vn2ixSZiRQjK45sXfXul
* ↑ https://www.salats.cat/2014/06/els-salats-padrins-de-la-nova-colla.html
* ↑ «Els Castellers de Santpedor consoliden la seva progressió». Nació Digital, 28-09-2014. [Consulta: 21 abril 2016].
* ↑ Directori d'entitats de Santpedor Arxivat 2016-03-03 a Wayback Machine.
* ↑ http://www.naciodigital.cat/manresainfo/noticia/38586/castellers/santpedor/salats/suria/animen/fira/sant/miquel
* ↑ «Noves colles en formació a Vila-seca, Santpedor i la Universitat de Vic». CCCC, 17-01-2014. [Consulta: 27 desembre 2015].
* ↑ http://www.lavanguardia.com/actualitat-castellera/20140615/54409040859/santpedor-viu-bateig-nova-colla-castellera.html
* ↑ http://www.ara.cat/societat/Dues-noves-colles-sumen-casteller_0_1157284495.html]
* ↑ «Fira de Sant Miquel a Santpedor». [Consulta: 5 març 2015].
* ↑ «Fira Sant Miquel 2015». [Consulta: 14 octubre 2015].
* ↑ «Els Sagals assoleixen la millor actuació de la seva història». [Consulta: 16 novembre 2015].
* ↑ «Els castells de 10 tornen a l'agenda». [Consulta: 19 setembre 2016].

## Enllaços externs

* Castellers de Santpedor - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :